Nayoka Clunis

Nayoka Clunis (født 7. oktober 1995) er en jamaicansk friidrettsutøver som hovedsakelig konkurrerer i kastøvelser som kulestøt, sleggekast og diskoskast. Hun ble jamaicansk mester i sleggekast i 2018 og 2019.

Hun drev tidligere med mangekamp, og deltok i sjukamp under det jamaicanske høyskolemesterskapet i 2015.

Idrettskarrière 
Clunis deltok i sjukamp under det jamaicanske høyskolemesterskapet i 2015 (Inter-Secondary School Association Boys & Girls Championships), og kom der på åttendeplass. Under det jamaicanske mesterskapet i friidrett 2015 kom hun på fjerdeplass i spydkast, femteplass i kulestøt og 15.-plass i diskos. Under Jamaicansk mesterskap i friidrett 2016 kom hun på fjerdeplass i spydkast, sjetteplass i sleggekast og åttendeplass i kulestøt. Hun fikk bronse i sleggekast under Jamaicansk mesterskap i friidrett 2017, og hun kom på fjerdeplass i kulestøt og tiendeplass i diskos.

I forbindelse med studier på University of Minnesota deltok hun i NCAA-mesterskapet i friidrett innendørs 2018, og kom der på 16.-plass i vektkast. Hun deltok også i NCAA-mesterskapet i friidrett utendørs 2018, og kom der på 15.-plass i sleggekast. Hun vant sleggekast under Jamaicansk mesterskap i friidrett 2018, og kom på andreplass i kulestøt og sjetteplass i diskoskast. Hun deltok i Verdenscupen i friidrett 2018, der hun kom på åttendeplass i sleggekast. Hun vant på nytt sleggekast under Jamaicansk mesterskap i friidrett 2019, og fikk bronse i kulestøt.

Referanser

Eksterne lenker 
 
  Profil hos University of Minnesota

Jamaicanske kulestøtere
Jamaicanske sleggekastere
Jamaicanske mangekjempere
Jamaicanske diskoskastere
Jamaicanske mestere i friidrett
Deltakere for Jamaica under VM i friidrett 2023